text: Betri deild kvinnur: 2-1 sigur á Víkingi!
text: #000000
text: Í góðveðrinum, sunnudagin 04. juni, leiktu kvinnurnar hjá okkum, eins og mennirnir, dyst ímóti Víkingi.
text: #000002
text: Og dysturin var ikki serliga gamal, tá fyrsta málið kom. Longu í fyrsta minutti rak Heidi Sevdal í gjøgnum alla vinstru síðu og inn í brotsteigin, og skorðar sítt mál nr 18, og er hon langt fremst á máltindinum í deilduni, heili 7 mál frammanfyri næsta leikara.
text: #000003
text: Okkara kvinnur stóðu fyri tí mesta í fyrra hálvleiki, vit høvdu fleiri stórar málmøguleikar, tó spurdist einki meira burturúr.
text: #000004
text: Tað vóru bert spældir 2 minuttir í seinna hálvleiki, tá Lena Olsen skorðar til 2-0 eftir uppleggi frá Heidi Sevdal. Men tað gekk ikki long tíð til Víkingur svaraði aftur, tí longu í 53 ́min. skorðar Eydna O. Dalheim fyri Víking. Eftir hetta málið, fekk Víkingur meira yvirvág, og serliga vunnu tær miðjuna. Tær komu til fleiri stórar málmøguleikar, men okkara málverji Abigail T. Mensah (Abi) stóð aftur í dag sera væl. Alt í alt, má sigast, at tað gjørdist ein stríðs sigur til okkara, hóast vit liggja heili 12 stig frammanfyri Víking.
text: #000005
text: Tað eru nógvar broytingar í okkara hopi í ár. Allan Dybczak er nýggjur høvðusvenjari, og uppgávan hjá honum, saman við Mikkel Lindkvist og Sjúrða Petersen, sá heldur møtimikil út við ársbyrjan. Vit mistu heili 6 stuðulsleikarar frá í fjør. Tó komu Lena Olsen, Monika Samuelsen og Mirjam Huneck aftur eftir barnsburð, og vit hava fingið tilgongd útifrá av tveimum leikarum, Saru S. Lamhauge og Abigail T. Mensah. Eisini hava vit fleiri ungar leikarar, sum nú hava aldur til at spæla í vaksnamannadeilduni, og hesar smæðast ikki burtur til venjingarnar, og onkara minuttir fáa tær eisini í dystum. Samanbera vit hetta árið við árið í fjør eftir 10 umfør, so lógu vit nummar 5 við 15 stigum og +13 málum. Í ár liggja vit nummar 2 við 23 stigum og +25 málum. So okkurt ger okkara venjaratoymið rætt. Eisini er stuttligt at fylgja venjingunum, og síggja 21 kvinnur á vøllinum, til góðar og seriøsar venjingar 4 ferðir um vikuna. Næsti dystur verður í vikuskiftinum, sunnudagin 11. juni kl 13:00, tá møta vit aftur Víking í fyrru hálvfinalu í steypakappingini.SAMAN STANDA VIT STERK
text: #000006
text: Eftir dystin á Argjum í dag er greitt, at U16-dreingirnir hjá NSÍ eru føroyameistarar! NSÍ vann dystin ímóti AB 7-0, og tískil var gullið ongantíð í vanda. NSÍ endaði ovast við 35 stigum fyri 14 dystir. Vit ynskja okkara ungu dreingjum hjartaliga til lukku við gullinum! Jens Martin Knudsen er venjari hjá NSÍa. Heimasíðan...
text: #000010
text: Genturnar (U13) góða byrjan í endaspælinum.
text: #000012
text: G-13 genturnar sum vóru á venjingarlegu í Vildbjerg í summar komu væl frá byrjan í endaspælinum, við at vinna 2-1 á Giza Hoyvík. Anja Højgaard skoraði bæði málini. Síðani spældu tær ímóti HBb og vunnu 1-0, málskjútti Hanna Fredriksberg. Óførar eru tær, og vit ynskja teimun góða eydnu víðari. Saman standa vit sterk...
text: #000013
text: Tað eru mangir leikir í longum talvi. Vegurin til eina steypafinalu er oftast langur, og tí er tað stórt, tá tað eydnast at koma so langt. Í dýrdarveðrinum á eystanstevnu møttust NSÍ og KÍ í hálvfinaluni. Undan dystinum mundi NSÍ metast sum greiður favorittur at vinna dystin. NSÍ hevur vunnið 21 stig í landskappingini og...
text: #000018
text: Fyrsta innandurakappingin í fótbólti í ár, varð hildin í Ítróttarhøllini í Runavík nú um vikuskftið. Metstórt luttakaratal – heili 84 lið úr øllum meginøkinum luttóku í kappingini. Kappingin var bæði fyri gentur (7-17 ár) og dreingir (6-18 ár). Umleið 200 dystir vóru leiktir íalt og leikararnir vóru sera vælnøgdir við kappingina og fyriskipanina av henni....
text: #000020